Sylvi Listhaug ligger an til å få mer makt når regjeringskabalen legges på nytt.

Etter det TV 2 erfarer, er Per Willy Amundsen ferdig som justisminister etter kun halvannet år i jobben. Slik regjeringskabalen ligger nå, er han ikke med videre.

TV 2 får opplyst at integreringspolitikken blir flyttet fra Justisdepartementet til enten Kunnskaps- eller Arbeidsdepartementet. Det at en Høyre-statsråd overtar ansvaret for integrering kan bidra til å dempe spenningsnivået mellom Frp og Venstre på innvandrings-og integreringsfeltet.

Sylvi Listhaug kan ikke bli sittende igjen med bare innvandring. Hun ligger an til å overta hele Justisdepartementet og tittelen kan bli justis- og innvandringsminister.